Suresh 147 Views
ఎల్‌ఐసి ఛైర్మన్‌గా వికెశర్మ?
న్యూఢిల్లీ, సెప్టెంబరు 18: భారతీయ జీవితబీమా సంస్థ ఎట్టకేలకు కొత్త ఛైర్మన్‌ నియామకానికి సిద్ధం అయింది. వికెశర్మను ఛైర్మన్‌గా నియమించాలని నిర్ణయించినట్లు సమాచారం. ఎల్‌ఐసిలో డైరెక్టర్‌గా 2012 ఆగస్టు వరకూ కొనసాగారు. సంస్థ మేనేజింగ్‌ డైరెక్టర్‌గా కొనసాగుతున్న వికెశర్మను ఛైర్మన్‌గా అదనపు బాధ్యతలు తీసుకోవడంతో ఎల్‌ఐసికి ఆయనే ఛైర్మన్‌గా కొనసాగే అవకాశాలున్నాయని చెపుతున్నారు. 2013 నవంబరు నుంచి ఎల్‌ఐసికి కొత్త ఎండిగాఉన్నారు. 1981లో డైరెక్ట్‌ రిక్రూట్‌ అధికారిగా నియ మితులైన శర్మ సిఇఒగా కూడా పనిచేసారు. సుమారు 30 ఏళ్లపాటు ఎల్‌ఐసిలోనే అపార అనుభవం ఉన్న శర్మను పూర్తికాలపు ఛైర్మన్‌గా నియమించే అవకాశం ఉందని అంచ నాలు వేస్తున్నారు. జోనల్‌ మేనేజర్‌గా కూడా పనిచేసారు. 2014 నుంచి ఎసిసికి స్వతంత్ర డైరెక్టర్‌గా వ్యవహరిస్తు న్నారు. హిందూస్థాన్‌ మోటార్స్‌, టాటాపవర్‌ కంపెనీ, ఇసిఇ ఇండస్ట్రీస్‌ వంటి వాటికి డైరెక్టర్లబోర్డులో ప్రాతినిధ్యం వహించారు. సుమారుగా 22.10లక్షలకోట్ల మార్కెట్‌ విలు వలున్న ఎల్‌ఐసి ఈఏడాదే వజ్రోత్సవ సంవత్సరం జరుపు కుంది. భారత్‌జిడిపిలో ఎల్‌ఐసి వాటా 15శాతంవరకూ ఉంటుందని అంచనా. ప్రస్తుత భారత్‌ జిడిపి 134కోట్ల వరకూ ఉంది. 40వేల కోట్ల రూపాయల నికరలాభాలను ఆర్జిస్తోంది. ఎల్‌ఐసి దేశంలోనే అత్యంత లాభదాయకతతో కూడినసంస్థగా కార్పొరేట్‌, ప్రభుత్వ వర్గాల అంచనా. దేశంలో రిజర్వు బ్యాంకు తర్వాత అత్యంత మార్కెట్‌ విలువలున్న సంస్థగా నిలతిచింది. ఇటీవలే ఎల్‌ఐసి 66 వేల కోట్ల మిగులు లాభాల నిధులను ప్రభుత్వానికి బదిలీచేసింది. మొత్తం 11 దేశాల్లో కార్యాలయాలున్న ఎల్‌ఐసికి బ్రిటన్‌, ఓమన్‌, బెహ్రెయిన్‌, సౌదీ అరేబియా, కెన్యాదేశాల్లో కూడా కార్యాలయాలున్నాయి.